recursal/SuperWikiNEXT-32B huggingface dataset:
פירוש נוסף ערך זה עוסק בנחל המוזכר במקרא. אם התכוונתם לרב, מחבר פירוש בשם זה על ספר האשכול, ראו צבי בנימין אויערבך.
**נחל אשכול** הוא נחל המוזכר בתורה, בספר במדבר ובספר דברים, בסיפור שנים עשר המרגלים ששלח משה לתור את ארץ כנען:

> 
> וַיַּעֲלוּ בַנֶּגֶב, וַיָּבֹא עַד-חֶבְרוֹן, וְשָׁם אֲחִימַן שֵׁשַׁי וְתַלְמַי, יְלִידֵי הָעֲנָק; וְחֶבְרוֹן, שֶׁבַע שָׁנִים נִבְנְתָה, לִפְנֵי, צֹעַן מִצְרָיִם. וַיָּבֹאוּ עַד-נַחַל אֶשְׁכֹּל, וַיִּכְרְתוּ מִשָּׁם זְמוֹרָה וְאֶשְׁכּוֹל עֲנָבִים אֶחָד, וַיִּשָּׂאֻהוּ בַמּוֹט, בִּשְׁנָיִם; וּמִן-הָרִמֹּנִים, וּמִן-הַתְּאֵנִים. לַמָּקוֹם הַהוּא, קָרָא נַחַל אֶשְׁכּוֹל, עַל אֹדוֹת הָאֶשְׁכּוֹל, אֲשֶׁר-כָּרְתוּ מִשָּׁם בְּנֵי יִשְׂרָאֵל.
> 
> 
> 
> — במדבר, י"ג, כ"ג-כ"ה
>

הצעות לזיהוי הנחל
-----------------

זיהויו של נחל אשכול שנוי במחלוקת. רבי יהוסף שוורץ, בעל "תבואות הארץ", סבור כי נחל אשכול הוא נחל שורק והוא כותב: "למערב חברון ואדי אזראר, ולפי דעתי הוא נחל אשכול (ספר במדבר, פרק י"ג, פסוק כ"ג) והוא נחל שורק הנזכר בשמשון (ספר שופטים, פרק ט"ז, פסוק ד') (ומצאתי בתנחומא פרשת שלח לך שנחל אשכול נקרא כן על שם אשכול בעל-ברית אברהם (בראשית י"ד י"ג) שלקחו האשכול ממקומו עד כאן, הנה מוכח שבמחוז חברון הנחל". למרות זאת, במפה ששירטט מצוי נחל אשכול צפונית לחברון במיקום של נחל תלם.

רבי אשתורי הפרחי, בספרו "כפתור ופרח", כותב: "ונחל אשכול לצפון ההר, ששם היה חברון ומערת האבות הקדושים" בהערה לפסקה זו נאמר: "נחל קרוב לחברון. יש כמה ואדיות סביב חברון, ואין הסכמה איזה מהן נקרא בפי המרגלים נחל אשכול".

אברהם משה לונץ, בספרו "מורה דרך בארץ ישראל וסוריה", סבור כי "נחל אשכול הוא הנחל אשר העיר חברון עומדת בו". אבל הוא מוסיף: "אך התרים (התיירים) האחרונים הראו בראיית נכוחות כי יותר נכון לקבוע את מקומו אצל מקום הנקרא: תֻלֵילַתְּ אלענב (תלי הענבים) הסמוך לבאר שבע."

שם הנחל
-------

לפי הפסוקים, שמו של הנחל נקרא על שם אשכול הענבים שלקחו ממנו המרגלים: 

> 
> לַמָּקוֹם הַהוּא קָרָא נַחַל אֶשְׁכּוֹל עַל אֹדוֹת הָאֶשְׁכּוֹל אֲשֶׁר כָּרְתוּ מִשָּׁם בְּנֵי יִשְׂרָאֵל
> 
> 
> 
> — ספר במדבר, פרק י"ג, פסוק כ"ד
> 

לפי מדרש במדבר רבה כבר בתקופת אברהם נקרא המקום "נחל אשכול" כשמו אשכול רע אברהם על שם המאורע שעתיד להתרחש בו: 

> 
> שהכל צפוי היה לפני הקב"ה, אשכול אוהבו של אברהם היה ונקרא אשכול על אודות האשכול שעתידין ישראל לכרות ממקומו
> 
> 
> 
> — במדבר רבה, פרשה ט"ז, פסקה ט"ז
> 

לפי הגר"א, בתחילה הנחל נקרא "נחל אֶשְׁכֹּל" בכתיב חסר (כפי ששמו מופיע בפסוק כג) על שם אשכל רע אברהם, ורק אחרי סיפור המרגלים נקרא "נחל אֶשְׁכּוֹל" בכתיב מלא (כפי ששמו נכתב בפסוק כד) על שם אשכול הענבים.

קישורים חיצוניים
----------------

* זאב ארליך, המסע המשוחזר של המרגלים(הקישור אינו פעיל) - מקור ראשון

הערות שוליים
------------

1. ↑  יהוסף שוורץ, תבואות הארץ
2. ↑  ספר כפתור ופרח, פרק י"א: גבולות הארץ, הוצאת המכון ללימודי מצוות הארץ ע"ש הר"ר חיים קהן, שעל ידי בית המדרש להלכה בהתיישבות, תשנ"ז עמ' ע"ג
3. ↑  קול אליהו, פרשת שלח.
במתמטיקה, **אלגברת אלברט** היא אלגברת ז'ורדן פשוטה מממד 27. אלגברות אלברט מוגדרות מעל כל שדה ממאפיין שונה מ-2, והן אלגברות ז'ורדן הפשוטות היחידות שאינן נספחות לאלגברה אסוציאטיבית.

הגדרה
-----

תהי C אלגברת אוקטוניונים מעל שדה ממאפיין שונה מ-2. על אלגברת המטריצות בגודל 3x3 מעל C מוגדרת האינוולוציה של שחלוף והצמדת הרכיבים. אוסף המטריצות הסימטריות ביחס לאינוולוציה זו, עם הפעולה x\*y=(xy+yx)/2, הוא אלגברת ז'ורדן פשוטה מממד 27. כל אלגברה כזו נקראת **אלגברת אלברט**, בעקבות עבודתו של אדריאן אלברט מ-1934 שבה הוכיח שהן אכן פשוטות. ב-1947 הראה אלברט שכל אלגברת ז'ורדן פשוטה **מיוחדת** (היינו כזו שאינה נספחת לאלגברה אסוציאטיבית) היא אלגברת אלברט.

מבנה וקשרים
-----------

לכל אלגברת אלברט שהיא אלגברת חילוק יש איזוטופ שהוא ציקלי, כלומר כזה המכיל הרחבה ציקלית תלת-ממדית של שדה הבסיס (Petersson-Racine אם שדה הבסיס מכיל שורש שלישי של היחידה; Petersson 1999 במאפיין 3; Maneesh Thakur 2022 במקרים הנותרים). 

### הקשר לאלגברות לי ולחבורות אלגבריות

מעל שדה ממאפיין אפס, אלגברת הנגזרות {\displaystyle \ \operatorname {Der} (J)} של אלגברת אלברט J היא אלגברת לי הפשוטה מטיפוס {\displaystyle \ {\mathsf {F}}\_{4}}, וממדה 52. אם נסמן ב-{\displaystyle \ J\_{0}} את המרחב של פעולות הכפל של אברי J על האלגברה עצמה שהעקבה שלהן (כהעתקות ליניאריות) היא אפס, אז {\displaystyle \ J\_{0}+\operatorname {Der} (J)} היא אלגברת לי פשוטה מטיפוס {\displaystyle {\mathsf {E}}\_{6}}. בניות דומות מובילות לאלגברות לי הפשוטות מטיפוסים {\displaystyle {\mathsf {E}}\_{7}} ו-{\displaystyle {\mathsf {E}}\_{8}} (ראו ריבוע הקסם של פרוידנטל).

חבורת האוטומורפיזמים של אלגברת ז'ורדן היא חבורה אלגברית פשוטה, פשוטת קשר לחלוטין וקשירה מטיפוס {\displaystyle \ {\mathsf {F}}\_{4}}. החבורה (עד כדי איזומורפיזם של חבורות אלגבריות) קובעת את האלגברה (עד כדי איזומורפיזם של אלגברות). טענה דומה נכונה גם עבור אלגברות אוקטוניונים (שם חבורת האוטומורפיזמים היא מטיפוס {\displaystyle {\mathsf {G}}\_{2}}).

לקריאה נוספת
------------

* H.P. Petersson, "A survey on Albert algebras", Transformation Groups, Vol. 24(1), 2019, pp. 219-278.

הערות שוליים
------------

1. ↑  אלגברת ז'ורדן ה**נספחת** לאלגברה האסוציאטיבית A היא זו המתקבלת מפעולת הכפל {\displaystyle x\*y=(xy+yx)/2}, או תת-אלגברות-ז'ורדן של כזו.
ברקע, אחת מאוניות "הצי הצהוב"
**"הצי הצהוב"** הוא כינוי שניתן לקבוצה של 14 אוניות אשר נלכדו בתעלת סואץ (בקטע העובר באגם המר הגדול) מ־1967 ועד 1975 עקב מלחמת ששת הימים וסגירת התעלה לאחריה, בשל היותה גבול בין ישראל למצרים. כינוין של האוניות מקורו בשכבת אבק המדבר הצהוב שכיסה אותן לאחר שנים של עגינה ללא תזוזה.

עגינת האוניות
-------------

ב־5 ביוני 1967, בעת שפרצו קרבות מלחמת ששת הימים בין ישראל למצרים, היו 14 האוניות בשיירה צפונה דרך תעלת סואץ. עם פרוץ הקרבות נחסמו לתנועה שני הפתחים של התעלה. לאחר שלושה ימי לחימה התברר כי התעלה תהיה חסומה למשך זמן ארוך, היות שהוטבעו אוניות בקצותיה, כדי לחסום כל אפשרות של תנועת אוניות. 14 האוניות נאלצו לעגון בחלקה הרחב ביותר של תעלת סואץ, באגם המר הגדול.

שמונה שנים של עגינה
-------------------

בחודש אוקטובר 1967 נפגשו רבי החובלים והצוותים של כל 14 הספינות על סיפונה של הספינה "Melampus" וייסדו את "התאחדות האגם המר הגדול" (באנגלית: Great Bitter Lake Association, בראשי תיבות GBLA). מטרת ההתאחדות הייתה לארגן את התמיכה באוניות הלכודות. במהלך השנים נפגשו צוותי האוניות באופן קבוע על סיפונה של אחת מהן לצורך אירועים חברתיים שונים. למשל ימי שיט מפרשיות או "אולימפיאדה" שארגנו, בעת שנערכו משחקי אולימפיאדת מקסיקו סיטי בשנת 1968. 

במהלך השנים ארגנו צוותי האוניות שירות דואר, ובו בולים שעיצבו בעצמם וחותמות, אשר הפכו במרוצת השנים לפריטי אספנות מבוקשים בעולם. 

בחלוף הזמן פחת מספרם של אנשי הצוות בספינות, וב־1969 נקשרו הספינות יחדיו בכמה קבוצות כדי להפחית עוד יותר את מספר אנשי הצוות הדרוש לצורך תחזוקתן. לאחר קשירת האוניות החלו לקרוא בולים על שם כמה מהספינות. כך למשל נוצר בול שנשא את השם MS Müwinikies, שהוא צירוף שמן של הספינות Münsterland, Nordwind, Nippon, Killara ו־Essayons, שנקשרו זו לזו. ב־1972 נשלחו לביתם אחרוני אנשי הצוות של הספינות הגרמניות, ותחזוקת ספינותיהם הועברה לידי חברה נורווגית.

באביב 1975 נפתחה תעלת סואץ לתנועת ספינות מחדש. ב־24 במאי אותה שנה הגיעו הספינות Münsterland ו־Nordwind לנמל המבורג, שם התקבלו בתשואות על ידי קהל שמנה כשלושים אלף איש. על פי דיווחים מאותה עת, היו אלה הספינות היחידות מתוך הקבוצה שעזבו את תעלת סואץ בכוח מנועיהן. Münsterland השלימה, בכניסתה לנמל המבורג, הפלגה מאוסטרליה שנמשכה שמונה שנים, שלושה חודשים וחמישה ימים.

האוניות
-------

* MS Nordwind – מערב גרמניהמערב גרמניה מערב גרמניה
* MS Münsterland – מערב גרמניהמערב גרמניה מערב גרמניה
* MS Killara – שוודיהשוודיה שוודיה
* MS Nippon – שוודיהשוודיה שוודיה
* MS Essayons – נורווגיהנורווגיה נורווגיה (בפרוץ המלחמה נקראה Sindh, בבעלות צרפתית)
* MS Agapenor – הממלכה המאוחדתהממלכה המאוחדת הממלכה המאוחדת
* MS Melampus – הממלכה המאוחדתהממלכה המאוחדת הממלכה המאוחדת
* MS Scottish Star – הממלכה המאוחדתהממלכה המאוחדת הממלכה המאוחדת
* MS Port Invercargill – הממלכה המאוחדתהממלכה המאוחדת הממלכה המאוחדת
* SS African Glen – ארצות הבריתארצות הברית ארצות הברית; הוטבעה ב־1973, במהלך מלחמת יום הכיפורים
* MS Djakarta – פוליןפולין פולין
* MS Boleslaw Bierut – פוליןפולין פולין
* MS Vassil Levsky – בולגריהבולגריה בולגריה
* MS Lednice – צ'כוסלובקיהצ'כוסלובקיה צ'כוסלובקיה

אונייה נוספת, ה־15 במספר, נלכדה באגם תמסח. שמה היה Observer, והיא הניפה את דגל ארצות הברית.

קישורים חיצוניים
----------------

* בולים וחותמות דואר מהתאחדות האגם המר הגדול
* ״מלחמת שמונה השנים״ – סיפורו של הצי הצהוב בפודקאסט ״מינהר הזמן״, ״כאן״, תאגיד השידור הישראלי
באלגברה מופשטת, **אלגברה אפינית** היא אלגברה, הנוצרת סופית מעל חוג הבסיס שלה. בדרך כלל המונח מתייחס לאלגברות (נוצרות סופית) מעל שדה, אך כמה תכונות חשובות נשארות בתוקף גם כאשר חוג הבסיס הוא חוג קומוטטיבי נתרי.

הגדרה
-----

אלגברה R מעל החוג C היא **אלגברה אפינית** אם קיימים {\displaystyle a\_{1},a\_{2},...a\_{n}\in R} כך ש-{\displaystyle R=C[a\_{1},a\_{2},...a\_{n}]}, כאשר {\displaystyle C[a\_{1},a\_{2},...a\_{n}]} הוא החוג של כל הפולינומים ביוצרים a\_{1},a\_{2},...a\_{n} עם מקדמים ב-C. על-פי הגדרה זו, אלגברה אפינית היא אלגברת מנה של אלגברת פולינומים בכמה משתנים מעל חוג הבסיס.

תכונות ומשפטים
--------------

משפט הנורמליזציה של נתר, אותו הוכיחה אמי נתר, קובע שכל אלגברה אפינית A (מעל שדה) היא מודול סופי מעל חוג פולינומים במספר משתנים מעל שדה הבסיס; מספר המשתנים שווה למספר המקסימלי של איברים בלתי תלויים אלגברית ב- A, הקרוי **דרגת הטרנסצנדנטיות** של A. כמודול סופי, A היא הרחבה שלמה של חוג הפולינומים, ולכן יש להם אותו ממד קרול. לפיכך, ממד קרול של אלגברה אפינית שווה לדרגת הטרנסצנדנטיות שלה.

**משפט:** אם {\displaystyle \mathbb {L} } הוא שדה אפיני מעל שדה {\displaystyle \mathbb {F} }, אז הוא אלגברי מעל {\displaystyle \mathbb {F} }. 

**למת ארטין-טייט**: אם L אלגברה אפינית מעל שדה F, ו-{\displaystyle F\subset {K}\subset {L}} כך ש-K שדה, ו-{\displaystyle [L:K]<\infty } אז K אפיני מעל F. ללמה זו גרסאות רבות אחרות. למשל, אם R,S הן C-אלגברות, כאשר C חוג נתרי קומוטטיבי; R הוא חוג המוכל במרכז של חוג S שהוא מודול סופי מעל R, ו-S אפינית מעל C, אז גם R אפיני מעל C.

אם R היא אלגברה אפינית מעל החוג C ו-A אידיאל ב-R אז {\displaystyle R/A} אפיני מעל {\displaystyle C/(C\cap {A})}.

דוגמה
-----

* תהי T אלגברה אפינית מעל החוג C, ו-L אידיאל שמאלי נוצר סופית של T, אז {\displaystyle R={\begin{pmatrix}C+L&T\\L&T\\\end{pmatrix}}} הוא אפיני מעל {\displaystyle C\*1}, ו-{\displaystyle Z(R)\subseteq C+L}.

מקורות
------

* Louis H.Rowen. Ring Theory, Volume 1, Academic Press, San Diego
* Louis H.Rowen. Graduate Algebra:Commutative view, Volume 73, American Mathematical Society,Providence.


| אלגברה מופשטת |
| --- |
| ענפים | אלגברה לינארית • אלגברה בוליאנית • אלגברה דיפרנציאלית • אלגברה הומולוגית • גאומטריה אלגברית • טופולוגיה אלגברית • תורת גלואה • תורת החבורות • תורת החוגים • תורת המספרים האלגברית • תורת הקטגוריות • תורת השדות |
| מבנים אלגבריים | מאגמה • חבורה למחצה • מונואיד • חבורה • חבורה אַבּלִית • חוג • תחום שלמות • שדה • מודול • מרחב וקטורי • אלגברה (מבנה אלגברי) • אלגברת לי • אלגברת הקווטרניונים של המילטון • אלגברה לא אסוציאטיבית |
| מושגי יסוד | הומומורפיזם • משפטי האיזומורפיזם • תת חבורה נורמלית • אידיאל • לוקליזציה • מכפלה טנזורית • הצגה לינארית |
**אטגיס אדום-בטן** (שם מדעי: *Attagis gayi*) הוא מין של עוף מסדרת החופמאים ומהמשפחה חופמי זרעים, החי רק לאורך הרי האנדים שמדרום לאקוודור בגבהים מ-1,000 עד 4,000 מטר מעל גובה פני הים.

עוף זה הוא קרובם של החופמיים, אף שהוא מזכיר יותר חוגלה או קטה בממדיו ובמבנה גופו העגלגל הלא מותאם לתעופה. הוא קטן מאוד, אף שהוא אחד מהגדולים בבני משפחתו והוא מגיע לאורך 27 עד 32 סנטימטרים ולמשקל 300 עד 400 גרם בממוצע. הוא בעל זנב קצר מאוד וכנפיים מחודדות וצבעו חום-ערמוני עם כתמים בהירים על הגוף. המקור קצר ומתאים לליקוט של צמחים וחרקים, בייחוד צמחיית כרים, ולא כמו של מרבית החופמאים לשליית מזון מהחול. שני הזוויגים דומים אחד לשני, אך הצעירים יותר בהירים מהוריהם.

האטגיס מקנן על הקרקע כשהקן עשוי מצמחייה ומוסווה היטב מטורפים. הנקבות מטילות 2 או 3 ביצים שגם הן מוסוות והן בוקעות כעבור כמה שבועות. הצעירים יכולים לאכול ולדאוג לעצמם מהבקיעה, אך עוד צריכים הגנה מהוריהם.

מין זה לא מצוי בסכנת הכחדה, אך בחלק מהאזורים המקומיים נוטים לצוד אותו.

תת-מינים
--------

* *Attagis gayi gayi*
* *Attagis gayi latreillii*
* *Attagis gayi simonsi*

קישורים חיצוניים
----------------

ויקישיתוף מדיה וקבצים בנושא **אטגיס אדום-בטן** בוויקישיתוף

|  |  |
| --- | --- |
| מזהים טקסונומיים עריכת הנתון בוויקינתונים | 
* IUCN
* ITIS
* NCBI
* GBIF
 |

הערות שוליים
------------

1. ↑  אטגיס אדום-בטן באתר הרשימה האדומה של IUCN
**הליגה האנטישמית של צרפת** (בצרפתית: **Ligue antisémitique de France**) נוסדה בשנת 1889 על ידי העיתונאי הצרפתי אדואר דרימון ופעלה בשלהי המאה ה-19 בצרפת של ימי הרפובליקה הצרפתית השלישית.

הליגה, שבמקור נקראה גם **הליגה הלאומית האנטישמית של צרפת** (Ligue nationale antisémitique de France), הפיצה פרסומים אנטישמיים ופרסומים כנגד הקומוניזם והבונים החופשיים. בין ראשי הליגה היו ז'אק דה ביאז וז'ול גרן. מרכזה היה בפריז.

הליגה נוסדה לאחר פרסום ספרו הפופולרי של דרימון "צרפת היהודית" (*La France juive*) ולאחר כישלון ניסיון ההפיכה של הגנרל ז'ורז' בולנז'ה שהביאו להתגברות הרגשות הלאומניים.

תעמולה בציבור
-------------

עיתונים רבים תמכו בליגה האנטישמית, ובהם "לה ליברה פארול" (*La Libre Parole*, "המילה החופשית") שבעריכת דרימון, "ל'אנטי-ז'ואיף" (*L'Antijuif*, "האנטי-יהודי") שבעריכת גרן ו"לה קרואה" (*La Croix*, "הצלב").

העיתון "לה ליברה פארול" שתמך בליגה, הוציא כ-91 גיליונות עיתון שבועי, מ-30 באפריל 1895 ועד 19 בדצמבר 1896. העיתון המשיך להופיע עד 1924. חלק מהגיליונות יצאו בתדירות גבוהה יותר. בפתח כל מהדורה הופיעה קריקטורה או ציור, לרוב אנטישמיים ומודפסים בצבע. בכמה מהגיליונות קריקטורות אנטישמיות היו מודפסות על כפולת העמודים האמצעית בגיליון. קריקטורות אלה היו לרוב ברוח הליגה ותמכו בה וברעיונותיה.

פעולות נוספות
-------------

מלבד תעמולה אנטישמית, ארגנה הליגה גם הפגנות נגד היהודים וגינתה מעורבות בסקנדל של מניות חברת תעלת פנמה ("שערוריית פנמה"). בזמן משפטו של אלפרד דרייפוס, שהוביל לפרשת דרייפוס, נקטה הליגה עמדה עקבית נגד דרייפוס וגם הפיצה תאוריות קונספירציה על ניסיונות כביכול של הבונים החופשיים להפיל את הרפובליקה הצרפתית השלישית.

התפרקות הליגה
-------------

הליגה החלה להתפרק ב-1899, בשל חילוקי דעות בין דרימון וגרן, אך שמשה מודל לליגות אחרות ימניות קיצוניות בצרפת בתקופה שבין מלחמות העולם. בשנת 1899 הפכה הליגה, בהנהגתו של גרן, ל"גרנד אוקסנט דה פראנס" (Grand Occident de France) שהתרכזה יותר בפעילות אנטי-מסונית אם כי שמרה על אופייה האנטישמי. השם עצמו מתייחס לשמו של הארגון המסוני הגדול והותיק בצרפת (Grand Orient de France). בתקופה זו הליגה הייתה מקושרת לשבועון של ז'ול גרן, ל'אנטיג'ויף". הליגה נעלמה בהדרגה לאחר פרשת פורט שברול (Fort Chabrol) ומעצרו של גרן.

ראו גם
------

* אדואר דרימון
* פרשת דרייפוס

קישורים חיצוניים
----------------

* אתר מכירות פומביות שמכר עותקים של עיתוני הליגה האנטישמית בצרפת
* אתר היסטוריה צרפתי שעוסק בליגה

  


|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007461771205171
* BnF: cb17884726r (data)
* LCCN: no2014128201
* SUDOC: 027852911
* VIAF: 140326415
* WorldCat: lccn-no2014128201

 |
**קבוע פאראדיי** משמש בכימיה ופיזיקה לסימול כמות המטען החשמלי הקיים במול אחד של אלקטרונים. משתמשים בקבוע פאראדיי במערכות אלקטרוליטיות על מנת לחשב מסה של יסודות שונים שייאספו באלקטרודה.  

נקרא על שם המדען הבריטי מייקל פאראדיי.

קבוע פאראדי, **F**, מחושב באמצעות המשוואה:

{\displaystyle F=N\_{A}\cdot q}
כאשר *NA* הוא מספר אבוגדרו (בערך ‎6.023×1023‎ מול1-) ו-q הוא מטען של אלקטרון בודד (בערך ‎1.602×10-19 C‎).

ערכו של F נקבע לראשונה על ידי שקילת כמות כסף בריאקציה כימית שהועבר בה זרם חשמלי קבוע בפרק זמן מדוד. ערך זה שימש על מנת לחשב את מספר אבוגדרו. כיום ממשיכים לחקור דרכים מדויקות יותר לחשב את קבוע פאראדיי ואי לכך את מספר אבוגדרו. ידוע גם על תוכניות להשתמש במספר זה על מנת להגדיר מחדש את הקילוגרם במונחים של מספר ידוע של אטומים.

ערכו של קבוע פאראדיי - **F = 96,485.338383** קולון/מול

השימוש בקבוע
------------

בכימיה, מוכר חוק, מלבד (חוק פאראדיי) כחוק פאראדיי. חוק זה, המנוסח כ 
{\displaystyle Q=I\cdot t=n\cdot F} מייצג את הקשר בין מטען הצורון לזרם שצריך להעביר על מנת לחמצן אותו. כאשר:

* Q מייצג את המטען הכולל שצריך להעביר, ביחידות קולון
* F הוא קבוע פאראדיי
* n מייצג את כמות המולים
* I מייצג את הזרם, ביחידות אמפר
* t מייצג את הזמן ביחידות של שנייה

כלומר, סך המטען שעבר במערכת שווה למכפלת הזרם בזמן וגם למכפלת כמות המולים בקבוע פאראדיי. אם מדובר ביון דו ערכי, יש לכפול במטען היון: לדוגמה, לחימצון נחושת יש להעביר מטען גדול פי 2.

קישורים חיצוניים
----------------

* קבוע פאראדיי, באתר אנציקלופדיה בריטניקה (באנגלית)

הערות שוליים
------------

1. ↑  [NPL Annual Review 1999]
ציור של הסדרה של קבוע המצולעים החסומים.
בגאומטריה, **קבוע קפלר-באוקמפ** או **קבוע המצולעים החסומים**, הוא קבוע מתמטי שמוגדר להיות הגבול של הרדיוס בסדרה הבאה: נבנה מעגל עם רדיוס 1,  נחסום בתוכו משולש שווה-צלעות, שנחסום בתוכו מעגל, שנחסום בתוכו ריבוע שנחסום בתוכו מעגל, וכך הלאה, שכול המצולעים הם  מצולעים משוכללים. הגבול מוגדר להיות:

{\displaystyle \prod \_{k=3}^{\infty }\cos \left({\frac {\pi }{k}}\right)=0.1149420448\dots .}

קבוע המצולעים החוסמים
---------------------

ציור של הסדרה של קבוע המצולעים החוסמים.
**קבוע המצולעים החוסמים** הוא קבוע שמוגדר להיות ההפך בבנייתו של קבוע קפלר באוקמפ, בצורה שבה מתחילים עם מעגל בעל רדיוס 1, וחוסמים אותו במשולש שווה-צלעות, שאותו חוסמים במעגל, שאותו חוסמים בריבוע וכך הלאה, כל שכול המצולעים הם  מצולעים משוכללים. קבוע זה מוגדר להיות אחד חלקי קבוע קפלר-באוקמפ, והגבול הוא:

{\displaystyle \prod \_{n\geq 3}1/\cos(\pi /n)=8.7000366..}.

ראו גם
------

* מעגל חסום
* מעגל חוסם

קישורים חיצוניים
----------------

* קבוע קפלר-באוקמפ, באתר MathWorld (באנגלית)
* סדרת הספרות העשרוניות של קבוע קפלר-באוקמפ באתר OEIS – האנציקלופדיה המקוונת לסדרות של מספרים שלמים
* סדרת הספרות העשרוניות של אחד חלקי קבוע קפלר-באוקמפ באתר OEIS – האנציקלופדיה המקוונת לסדרות של מספרים שלמים
**הצינה הגדולה בבית הגדול** (באנגלית: **The Big Chill at the Big House**) הוא שמו הרשמי של משחק הוקי קרח שהתקיים באן ארבור, מישיגן שבארצות הברית ב-11 בדצמבר 2010 בין אוניברסיטת מישיגן ואוניברסיטת המדינה של מישיגן, במסגרת אליפות ההוקי קרח של התאחדות ספורט הקולג'ים הלאומי (NCAA).

המשחק שוחק תחת כיפת השמיים באצטדיון מישיגן הידוע בכינויו "הבית הגדול" (The Big House), אצטדיון הפוטבול של אוניברסיטת מישיגן שהוא האצטדיון הגדול ביותר בארצות הברית. למשחק נמכרו 113,411 כרטיסים על פי נתוני אוניברסיטת מישיגן. המשחק נכנס לספר השיאים של גינס כמשחק ההוקי קרח עם הקהל הגדול ביותר בהיסטוריה, כאשר אנשי ספר השיאים קבעו את נתון הקהל שלו בפועל על 104,173 צופים.

רקע והיסטוריה
-------------

ב-6 באוקטובר 2001 שיחקו נבחרות ההוקי קרח של שתי האוניברסיטאות, הנחשבות ליריבות מושבעות, תחת כיפת השמיים באצטדיון הפוטבול של אוניברסיטת המדינה של מישיגן, "אצטדיון ספרטן". המשחק, שכונה בשם "המלחמה הקרה" והסתיים בתיקו 3:3, משך 74,544 צופים והפך למשחק ההוקי קרח עם הקהל הרב ביותר בהיסטוריה.

הצלחת המשחק הביאה לכך שמשחקים שונים במסגרות שונות, כולל משחקי NHL, שוחקו תחת כיפת השמיים באצטדיוני פוטבול ובייסבול, ומשכו קהל רב.

ב-4 במרץ 2009 דיווח העיתון "מישיגן דיילי" על אפשרות לעריכת משחק נוסף בין שתי האוניברסיטאות. המאמר נתן למשחק את השם הלא רשמי "המלחמה הקרה 2".

ב-28 בינואר 2010 הכריזו שתי האוניברסיטאות רשמית על עריכתו של המשחק באצטדיון מישיגן (ובכינויו "הבית הגדול"), שהוא אצטדיון הפוטבול הגדול ביותר בארצות הברית, ותכולתו הרשמית היא 109,901 מושבים במשחקי פוטבול - כ-35,000 יותר מ"אצטדיון ספרטן".

במהלך השנה נשבר שיא הקהל במשחק הוקי קרח שקבע משחק "המלחמה הקרה" מ-2001, כאשר משחק הפתיחה של אליפות העולם בין ארצות הברית וגרמניה ב-7 במאי הועבר לאצטדיון פלטינס ארנה בגלזנקירכן, אצטדיון קבוצת הכדורגל שאלקה 04, ומשך 77,803 צופים.

המשחק
-----

בנובמבר הכריזה אוניברסיטת מישיגן כי כל הכרטיסים למשחק נמכרו, כאשר עוד קודם לכן בישר קצב מכירת הכרטיסים על שבירתו הצפויה של שיא הקהל שנקבע במשחק בגרמניה.

לקראת המשחק הוצבה זירת קרח על משטח הפוטבול באצטדיון, כאשר קו האמצע של הזירה נמצא על קו 50 היארד של משטח הפוטבול.

למשחק נמכרו 113,411 כרטיסים על פי נתוני אוניברסיטת מישיגן. נציגי ספר השיאים של גינס, עוד בטרם אישרו את הנתון הרשמי, העניקו למשחק תעודה רשמית המאשרת שקבע שיא עולמי חדש, כיוון שכבר לפי ספירת הביניים התברר שכמות הצופים עברה בהרבה את שיא הקהל למשחק הוקי קרח שנקבע באליפות העולם. לבסוף העמידו אנשי ספר השיאים, שספרו את כמות הכרטיסים שנסרקו בשערי הכניסה לאצטדיון ביום המשחק, את כמות הצופים ואת השיא הרשמי על 104,173.

המשחק עצמו הסתיים בניצחון של אוניברסיטת מישיגן, 5:0.

קישורים חיצוניים
----------------

ויקישיתוף מדיה וקבצים בנושא **הצינה הגדולה בבית הגדול** בוויקישיתוף
**מור פארק** (באנגלית: **Moore Park**) הוא פרוור בסידני. מור פארק מנוהל על ידי עיריית סידני (The City of Sydney), וענייניו הכספיים מנוהלים על ידי קרן הניהול של מור פארק וסנטניאל פארק. מור פארק הוא אחד מהפרוורים הבודדים בסידני שאינו כולל בתי מגורים (דוגמה אחרת היא אווליי).

גאוגרפיה
--------

מור פארק ממוקם דרומית לפדינגטון, וגובל ממזרח בסנטניאל פארק ממערב בסארי הילס ווטרלו ובדרום בקנזינגטון. הפארק טרפזי בצורתו, עם בסיס קטן מדרום ובסיס רחב יותר מצפון, ולאורכו מצפון מערב לדרום מזרח עוברת דרך ראשית אחת, שדירת אנזאק.

היסטוריה
--------

פארק מור נקרא על שם צ'ארלס מור, ראש עיריית סידני בין השנים 1867–1869, שדרש כי שטח קרקע באזור יוקצה לרווחת התושבים. שטח של כ-4 קמ"ר הוקצה לבסוף על ידי המושל לאכלן מקוורי בשנת 1810, בזמנו בעיקר כדי לשמש אדמת מרעה.

ב-1879 הוקם בפרוור גן החיות הראשון בעיר, על שטח של 28,000 מ"ר בקירוב. בשנת 1917, כשגן החיות התרחב מעבר לגבולותיו המקוריים ל-60,000 מ"ר, הוא הועבר למיקום חדש בדרום הגדה הצפונית, ונחנך מחדש כגן החיות טורונגה. במקום בו היה גן החיות הוקם בית ספר לנערות ב-1920, וב-1928 הוקם לצידו בית ספר לנערים.

בשנת 1886 היה מור פארק זירת פשע, כשבמקום בוצע אונס קבוצתי אכזרי. לאחר חקירה והעמדה לדין, תשעה גברים נידונו למוות ומתוכם עלו לגרדום ארבעה.

תרבות
-----

שתיים מזירות הספורט הגדולות בסידני מצויות במור פארק: אצטדיון הכדורגל של סידני ומגרש הקריקט של סידני. ליגת הראגבי הלאומית של ניו סאות' ויילס מחזיקה במשרדים מנהליים בפארק, כמו גם שתי ליגות ראגבי זוטרות ממנה.

במור פארק נמצא הורדרן פביליון, אולם אירועים המוניים המושכר לצרכים שונים, בעיקר משחקים. בפרוור מצוי גם מגרש גולף גדול, מגרשי טניס ומגרשי כדורת דשא.

במור פארק נמצאים שניים מבתי הספר היוקרתיים ביותר באזור סידני רבתי: בית הספר לנערים של סידני, ובית הספר לנערות של סידני.

קישורים חיצוניים
----------------

ויקישיתוף מדיה וקבצים בנושא **מור פארק** בוויקישיתוף
* מור פארק באתר "Dictionary of Sydney"
* מור פארק באתר "Sydney Suburbs"(הקישור אינו פעיל)

הערות שוליים
------------

1. ↑  the Centennial Park & Moore Park Trust
2. ↑  Anzac Parade

| פרוורי סידני העיר |
| --- |
| 

|  |
| --- |
| אווליי • אולטימו • אליזבת' ביי • אלכסנדריה • אננדייל • ארסקינוויל • ברנגרו • ביקונספילד • גליב • דוז פוינט • דרלינגהרסט • דרלינגטון • היימרקט • וולומולו • וטרלו • זטלנד • מור פארק • מילרס פוינט • ניוטאון • סארי הילס • מע"ר סידני • סנטניאל פארק • פדינגטון • פוטס פוינט • פורסט לודג' • פירמונט • צ'יפנדייל • קמפרדאון • ראשקטרס ביי • רדפרן • רוקס • רוסברי |

 |
ציד הצבאים של פרידריך השלישי נסיך סכסוניה מאת לוקאס קראנאך האב
**הציירים הגדולים** (באנגלית: **Old Master**) הוא מונח בלתי פורמלי המשמש לכינוי של הציירים האירופאים אשר פעלו לפני שנת 1800, ואשר מתייחס לכל סוגי עבודתם כגון: ציור, הדפס או תחריט עץ.

בדרך כלל המדובר על ציירים שהיו בעלי מקצוע מעולים ומוכרים בתקופתם, חברי הארגון המקצועי, ה"גילדה", המקומית של אומנותם, ועצמאים בעבודתם.

הכללה
-----

במאות ה-18 וה-19 התייחסו לתקופת היצירה של הציירים הגדולים כמתחילה סביב שנת 1450–1470. הציירים בתקופות קדומות יותר כונו "פרימיטיביים". מילון אוקספורד האנגלי התייחס בתחילת המאה ה-20 לציירים הגדולים כאל כל מי שקדם לתקופה המודרנית כלומר אלה שפעלו בין המאות ה-13 ועד ה-17. בהולנד מתייחסים במונח לציירים מתקופת "תור הזהב" של הציירים ההולנדים. בדרזדן קיים מוזיאון הציירים הגדולים והוא המוזיאון היחיד המשתמש במונח באופן רשמי כחלק משמו, המחזיק עבודות של ציירים שקדמו לתקופת הבארוק.

השימוש במונח
------------

היסטוריונים של האמנות ממעטים להשתמש במושג בטענה כי הוא מעורפל מדי. לעומת זאת המונח נמצא בשימוש נרחב אצל סוחרי האמנות, ובתי המכירות הפומביות על מנת ליצור הבחנה וחשיבות מדורגת ליצירות הנמכרות.

דוגמאות
-------

* **תקופת טרום הרנסאנס** - צ'ימבואה, ג'וטו, דוצ'ו, סימונה מרטיני, סטפנו די ג'ובאני, ז'אן פוקה
* **תקופת הרנסאנס המוקדם** - פיליפו ברונלסקי, לורנצו גיברטי, דונטלו, פרה אנג'ליקו, מזאצ'ו, לאונה בטיסטה אלברטי, פיליפו ליפי, פיירו דלה פרנצ'סקה, דונטו ברמנטה, בוטיצ'לי, דומניקו גירלנדיו
* **הרנסאנס העילי והוונציאני** - לאונרדו דה וינצ'י, מיכלאנג'לו, רפאל, אנטוניו דה קורג'ו, ג'ובאני בליני, ג'ורג'ונה, טיציאן
* **הרנסאנס הצפוני** - יאן ואן אייק, רוחיר ון דר ויידן, האנס ממלינג, הירונימוס בוש, אלברכט דירר, אלברכט אלטדורפר, פיטר ברויגל האב
* **מנייריזם** - ג'ורג'ו וזארי, ג'וזפה ארצ'ימבולדו, ג'אמבולוניה, אל גרקו, קאראווג'ו
* **תקופת הבארוק** - פטר פאול רובנס, ארטמיזיה ג'נטילסקי, יאקוב יורדאנס, ניקולא פוסן, אנתוני ואן דייק, דייגו ולאסקס דה קואיאר, קלוד לורן
* **בני "תור הזהב" ההולנדי** - פרנס הלס, רמברנדט, דוד טנירס הבן, יאקוב ואן רויסדאל, יאן ורמיר
* **סגנון הרוקוקו** - אנטואן ואטו, פרנסואה בושה, ז'אן אונורה פרגונאר
* **ניאוקלסיקה ורומנטיזם** - ז'אק-לואי דויד, ז'אן-אוגוסט-דומיניק אנגר, פרנסיסקו דה גויה, ויליאם בלייק, אנטואן-ז'אן גרו, תומאס גיינסבורו, ג'ון קונסטבל, ויליאם טרנר

ראו גם
------

* מאסטרו - המונח המקביל במוזיקה
שבע היחידות הבסיסיות המוגדרות של מערכת היחידות הבינלאומית (מבנה פנימי), על פי נגזרות שבעת הקבועים (מבנה חיצוני)
**קבוע פיזיקלי** הוא גודל פיזיקלי שאינו משתנה בהתאם לסביבה בה נמדד. ערכו הידוע של קבוע פיזיקלי תלוי ברמת הדיוק של המדידה הנערכת (להבדיל מקבוע מתמטי, שערכו הידוע הוא תוצאה של חישוב).

במדע מתקיימים קבועים פיזיקליים רבים. עם הנודעים שבהם (שלעיתים נקראים קבועי יסוד או קבוע אוניברסלי) נמנים מהירות האור בריק, קבוע הכבידה, קבוע פלאנק, קבוע בולצמן ומספר אבוגדרו. קבועים מסוג נוסף הם גדלים כגון מסה ומטען של חלקיקי יסוד (כגון מטען האלקטרון, מסת הפרוטון ועוד). 

בשנת 1937 העלה הפיזיקאי פול דיראק את ההשערה שקבועים פיזיקליים משתנים (קטנים) יחסית לגילו של היקום. השערה זו טרם הוכחה בניסוי, אך הוכח שאם היא נכונה הרי מדובר בשינוי זעיר ביותר.

רבים מהערכים של הקבועים תלויים ביחידת המידה שבה הם מוצגים. קבועים שאינם תלויים ביחידת המידה הם קבועים חסרי ממד.

חלק מהקבועים מהווים בסיס למערכת היחידות הבינלאומית, למשל מהירות האור, קבוע פלאנק, ומטען יסודי.

ראו גם
------

* קבוע מתמטי
* קטגוריה:קבועים פיזיקליים

קישורים חיצוניים
----------------

| מיזמי קרן ויקימדיה |
| --- |
| ויקימילון ערך מילוני בוויקימילון: **קבוע פיזיקלי** |
| ויקישיתוף תמונות ומדיה בוויקישיתוף: **קבוע פיזיקלי** |

* קבוע פיזיקלי, באתר אנציקלופדיה בריטניקה (באנגלית)

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007555411005171
* BnF: cb11933869c (data)
* GND: 4174607-7
* LCCN: sh85031311
* NKC: ph202527

 |
פירוש נוסף ערך זה עוסק במשפחת עופות. אם התכוונתם למשפחת עכבישים, ראו יורקניים (עכבישים).

**יורקניים** (שם מדעי: *Conopophagidae*) הם משפחת ציפורי שיר החיות ביערות הגשם הטרופיים והסובטרופיים של אמריקה הדרומית ואמריקה המרכזית וקרובים למשפחת ציפורי הנמלים והפלומגביים. 

היורקניים בעלי מצח רחב זהוב או אדום ותחתיו פס שחור או אדום לאורך הפנים. הם בעלי מקור חזק ובעלי רגליים ואצבעות ארוכות. הם יכולים לשיר בעוצמה גבוהה.

הם חיים לרוחב יערות אמריקה הדרומית, מנהר האמזונאס ליערות במבוק וליערות בהרי האנדים וחלק חיים אפילו ביערות יבשים. הם ניזונים בעיקר מחרקים אותם הם חוטפים מגבוה בצלילה או מחפשים בין העלים והענפים. הוא ניזון מחיפושיות, חגבים, זבובים, זחלים, עכבישים ולעיתים גם פירות או אפילו צפרדעים קטנות. הם ניזונים גם מנמלים ומנמלים לוחמות, אך לא הרבה כמו ציפורי הנמלים הקרובות להם.

מיון
----

* משפחה **יורקניים** (Conopophagidae)
	+ סוג Conopophaga - בו 9 מינים
	+ סוג Pittasoma - בו 2 מינים

קישורים חיצוניים
----------------

ויקישיתוף מדיה וקבצים בנושא **יורקניים** בוויקישיתוף

|  |  |
| --- | --- |
| מזהים טקסונומיים עריכת הנתון בוויקינתונים | 
* EOL
* ITIS
* NCBI
* GBIF
 |

* יורקניים, באתר אנציקלופדיה בריטניקה (באנגלית)
**אטקאן קראזור** (בגרמנית: **Atakan Karazor**; נולד ב-13 באוקטובר 1996 באסן שבגרמניה) הוא כדורגלן גרמני המשחק בעמדת הקשר האחורי בקבוצת שטוטגרט מהבונדסליגה.

קריירת מועדונים
---------------

קראזור גדל במחלקות הנוער של שוורץ-וייס אסן ובוכום. את הקריירה המקצוענית שלו החל בקבוצת המילואים של בורוסיה דורטמונד.

ב-1 ביולי 2017 חתם קראזור בהולשטיין קיל מהבונדסליגה השנייה. הוא ערך 26 הופעות ליגה במדי המועדון, בהן הבקיע שני שערים.

ב-15 במאי 2019 חתם קראזור בשטוטגרט מהבונדסליגה השנייה. בתום עונת 2019/2020 העפיל עם המועדון לבונדסליגה.

חיים אישיים
-----------

קראזור נולד בגרמניה, והוא ממוצא טורקי.

ב-11 ביוני 2022 אישרה שטוטגרט דרך האתר הרשמי שלה כי כי קראזור נעצר במהלך חופשה באיביזה. מאוחר יותר באותו היום פורסמו בתקשורת דיווחים לפיהם כדורגלן גרמני נעצר באיביזה בחדש לאונס נערה.

קישורים חיצוניים
----------------

ויקישיתוף מדיה וקבצים בנושא **אטקאן קראזור** בוויקישיתוף

* פרופיל, באתר Transfermarkt
* פרופיל, באתר Soccerway
* פרופיל, באתר WorldFootball.net

הערות שוליים
------------

1. ↑  VfB holt Atakan Karazor von Holstein Kiel באתר Stuttgarter Nachrichten, ‏ 15 במאי 2019 (בגרמנית)
2. ↑  Ermittlungen gegen Atakan Karazor באתר הרשמי של שטוטגרט, 11 ביוני 2022 (בגרמנית)
3. ↑  Top footballer arrested for alleged Ibiza rape of teenager who ended up in hospital באתר דיילי מירור, 11 ביוני 2022 (באנגלית)
**מוקסין מקסיקני** (שם מדעי: ***Agkistrodon bilineatus***) הוא מין נחש ארסי ממשפחת הצפעיים מהסוג מוקסין המצוי במקסיקו ובאמריקה המרכזית עד לקוסטה ריקה.

מאפיינים
--------

אורך הנחש עד 60 ס"מ והוא בעל קשקשים כהים עם פסים לבנים דהויים לאורך הגוף. הראש גדול וחום עם פסים חומים סביב העיניים וסביבם 2 פסים לבנים דקים. החוטם נראה כמו חנית.

הוא מצוי בביצות ויערות גשם טרופיים במקסיקו ומרכז אמריקה. הנחש צייד לילי הניזון בעיקר מדו-חיים ומדגים. הוא צד את טרפו בעזרת הארס הקטלני שלו. הצעירים מפתים את הטרף להגיע אליהם באמצעות זנב מתפתל המושך אליו צפרדעים.

נחש זה משריץ צאצאים חיים.

תת-מינים
--------

* *Agkistrodon bilineatus bilineatus*
* *Agkistrodon bilineatus howardgloydi*
* *Agkistrodon bilineatus russeolu*
* *Agkistrodon bilineatus taylori*

קישורים חיצוניים
----------------

ויקישיתוף מדיה וקבצים בנושא **מוקסין מקסיקני** בוויקישיתוף

|  |  |
| --- | --- |
| מזהים טקסונומיים עריכת הנתון בוויקינתונים | 
* IUCN
* EOL
* ADW
* ARKive
* ITIS
* NCBI
* GBIF
 |

הערות שוליים
------------

1. ↑  מוקסין מקסיקני באתר הרשימה האדומה של IUCN
**האבל**  (גרמנית: Havel) הוא נהר בצפון-מזרח גרמניה, הזורם במדינות גרמניה הבאות: מקלנבורג-מערב פומרן, ברנדנבורג, ברלין ו-סקסוניה-אנהלט. זהו יובלו הימני של האלבה ואורכו 325 קילומטרים. עם זאת, המרחק הישיר ממקורו לפיו הוא רק 94 ק"מ. ניתן לנווט ולשוט בו בחלק גדול מאורכו והוא מספק חוליה חשובה בחיבורי דרכי המים בין מזרח ומערב גרמניה, כמו גם מחוצה לה.

מקורו
-----

המקור של האבל נמצא באזור האגמים במקלנבורג, בין אגם מוריץ לעיר של נויברנדנבורג. אין מקור גלוי לעין בצורה של מעיין, אך מקורו של הנהר באגמים בסמוך לאנקרסגן, קרוב לדרום מזרח קו פרשת המים בין הצפון לים הבלטי. משם הנהר זורם בתחילה דרומה, ובסופו של דבר מצטרף לאלבה, אשר בתורו זורם לים הצפוני. כל נהר שמצפון-מזרח לו זורם לים הבלטי. הנהר נכנס לברנדנבורג ליד העיירה Fürstenberg. במסלולו העליון ובין ברלין לברנדנבורג יוצר ההאבל כמה אגמים.

היובל העיקרי של ההאבל הוא שפרה שמצטרף להאבל בשפנדאו, רובע מערבי של ברלין, והוא ארוך יותר ומספק יותר מים מההאבל עצמה מעל המפגש. היובל השני בגודלו הוא הריין, שנקרא בימי הביניים על ידי מתיישבים מהריין התחתון.
האזור סביב וצפון אמצע האוול נקרא האוולנד. הוא מורכב מגבעות חוליות ומביצות נמוכות. כמה קילומטרים מהנהר, לפני המפגש עם האלבה ליד האבלברג, נמצאים במדינת סקסוניה-אנהלט. בשל שיפועו המינימלי הוא רגיש למים גבוהים באלבה.

אלא אם כן בשיטפונות קיצוניים, אם הסוללה של האלבה שקועה, זרימת האבל תשתפר על ידי גנבסדורף וורפלוטר (משהו כמו "נפילת גנבסדורף"). לפי תעלה זו, שפת האבל, שבאופן טבעי תהיה ליד האברברג, ממוקמת 11 ק"מ במורד הזרם. מכיוון שמהלך האלבה יש שיפוע גבוה יותר מאשר האבל, ניתן לשמור על מפלס המים של האבל בהברברג 1.4 מטר מתחת לאלבה (בצומת תעלת התקשורת החוצה, מוגן באמצעות מנעול).

עיירות לאורך הנהר כוללות: Fürstenberg, Zehdenick, Oranienburg, Berlin, Potsdam, Werder, קצין, ברנדנבורג, פרמניץ, Rathenow והבלברג.

היסטוריה
--------

במקורות יווניים או לטיניים קודמים, שמו של הנהר נכתב גם כהולה, הבולה, האוולה. שם הנהר האבל קשור ל- Haff, habe, hafen, MHG Hafen שפירושו נמל, נמל).
האנשים הסלאביים שעברו מאוחר יותר לאזור האבל נקראו במקורות גרמניים Heveller (מדי פעם בשם Havolane).

קישורים חיצוניים
----------------

ויקישיתוף מדיה וקבצים בנושא **האבל** בוויקישיתוף
* האבל, באתר אנציקלופדיה בריטניקה (באנגלית)

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007546344505171
* GND: 4023868-4
* LCCN: sh88000296
* NKC: ge385357
* VIAF: 235898295
* WorldCat (עם VIAF): 235898295

 |
פרופסור **אדוארד קרול לוט** (**Edward Karol Loth**; ‏3 באוגוסט 1884 - 15 בספטמבר 1944) היה רופא ומדען פולני, שהיה פעיל בתנועת ההתנגדות בפולין הכבושה במלחמת העולם השנייה. הוכר כחסיד אומות העולם.

ביוגרפיה
--------

לוט נולד בעיר ורשה. הוא למד רפואה באוניברסיטאות גטינגן והיידלברג בגרמניה. במלחמת העולם הראשונה שירת כרופא במסגרת אחת מן היחידות הפולניות שלחמו נגד צבא האימפריה הרוסית.

לוט עבד כאסיסטנט באוניברסיטת לבוב ובהמשך היה מבכירי אוניברסיטת ורשה. הוא היה מומחה לאנטומיה ועסק גם באורתופדיה.

### במלחמת העולם השנייה

במהלך המלחמה פעל לוט באופן נרחב במסגרת השירות הרפואי הפולני החשאי בוורשה. הוא נאסר פעמיים על ידי הגרמנים.

לפני המלחמה הייתה ללוט נטייה לאנטישמיות, אך לאחר הקמת גטו ורשה ולנוכח היחס הברברי של הגרמנים כלפי היהודים שינה את דעתו והחליט כי חובה לסייע להם.

במהלך המלחמה הוקם בגטו בית ספר מחתרתי לרפואה. אחד מהמרצים בבית הספר בגטו, דוקטור לודוויג שטבהולץ, שימש לפני המלחמה כאסיסטנט של לוט. שטבהולץ פנה אל לוט ובסיועו הסכים סנאט אוניברסיטת ורשה להכיר בבית הספר לרפואה בגטו כמוסד אקדמי לכל דבר ותלמידיו הוכרו כתלמידי האוניברסיטה. לתלמידים נדרש על פי החוק בפולין אישור בחתימת מרצה בדרגת פרופסור על סיום הלימודים במקצועות הרפואה הבסיסיים. לצורך כך מינה פרופסור לוט באישור סנאט האוניברסיטה את שטבהולץ ומרצה נוסף לפרופסורים כדי שיוכלו לתת את האישורים הנדרשים. לוט הגיע מדי שבוע אל הגטו באמתלה של סיוע לקורסי סניטציה שאישרו הגרמנים לקיים בו ואשר היוו את המסווה לפעולת בית הספר לרפואה. הוא נשא עמו חומרי לימוד וספרים תוך סיכון עצמי גדול והנחה את שטבהולץ כיצד ללמד. בנוסף הבריח לוט אל הגטו תרופות וטיפל בו בחולים.

בתחילת 1943 האיץ לוט בשטבהולץ לברוח מן הגטו. הוא סיפק לו מסמכים מזויפים תחת שם בדוי. הוא בא לגטו, התקין על רגלו של שטבהולץ תחבושת גבס ונתן לו תעודה מזויפת על פציעה לכאורה במהלך עבודה למען גרמניה, שהייתה חתומה על ידי קצין אס אס. שבוע לפני פרוץ מרד גטו ורשה עבר שטבהולץ לדירת מסתור שהכין לו לוט בצד הארי של ורשה. גם אשתו ואמו הצליחו לברוח מן הגטו. שלושתם הגיעו בהמשך לכפר מילוז'נה ממזרח לוורשה ושהו בו בזהות בדויה עד אשר שוחררו על ידי הצבא האדום בספטמבר 1944.

לוט היה נשוי ואב לשניים. במהלך מרד ורשה בקיץ 1944 שימש כקצין הרפואה של אחת מגזרות המרד בדרגת סגן אלוף. ב-15 בספטמבר 1944 הפציץ מטוס גרמני את המבנה שבו נמצא יחד עם אשתו ובתו ושלושתם נהרגו.

לימים הובא לוט לקבורה בבית הקברות הצבאי פובונזקי בוורשה. הוא עוטר במספר עיטורים צבאיים.

בשנת 1996 הכיר מוסד יד ושם בלוט כחסיד אומות העולם בעקבות סיועו למשפחת שטבהולץ.

מקורות
------

* מרים עופר, **חלוק לבן בגטו: מבט על קורות הרפואה היהודית בפולין בתקופת השואה**, ירושלים: יד ושם, 2015
* מקורות מקוונים:
* אדוארד לוט, באתר "יד ושם" (באנגלית)
	+ סיפור ההצלה של לודוויג שטבהולץ ומשפחתו על ידי אדוארד לוט, באתר Polish Righteous ‏(כניסה: 9.5.20)
	+ דני נדב, לודוויג שטבהולץ ובית הספר המחתרתי לרפואה בגטו ורשה, באתר המרכז הרפואי לגליל, 2008 (כניסה: 9.5.20)

קישורים חיצוניים
----------------

ויקישיתוף מדיה וקבצים בנושא **אדוארד לוט** בוויקישיתוף

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007598997205171
* GND: 117226122
* ISNI: 0000 0000 8239 5704
* LCCN: no2010125153
* NKC: nlk20040152740
* NTA: 133579670
* VIAF: 57386727
* WorldCat: lccn-no2010125153

 |
אנה-קטרין שוט, 1974
**אנה-קטרין שוט** (בגרמנית: **Anne-Katrin Schott**; נולדה ב-21 בדצמבר 1959) היא שחיינית עבר ממזרח גרמניה, היא שיאנית עולם, סגנית אלופת אירופה (וינה 1974) ואלופת מזרח גרמניה (1974) במשחה ל-200 מטר חזה.

ביוגרפיה
--------

שוט התאמנה בקבוצה בלייפציג.

### שיאנית עולם

באליפות מזרח גרמניה שנערכה ברוסטוק מזרח גרמניה ב-6 ביולי 1974 זכתה שוט בשתי מדליות אישיות, זהב וכסף. מדליית זהב, במשחה ל-200 מטר חזה שיא עולם חדש של 2:37.89 דקות, שיפור לשיא העולם בן ה-6 שנים של קייטי בול מארצות הברית (2:38.5 דקות), לפני קרלה לינקה מדרזדן והנלורה אנקה מקמניץ. מדליית כסף, במשחה ל-100 מטר חזה, אחרי רנטה פוגל ולפני קרלה לינקה.

### סגנית אלופת אירופה

חודש וחצי לאחר מכן, באליפות אירופה בשחייה שנערכה בווינה, אוסטריה היא זכתה במדליית כסף במשחה ל-200 מטר חזה בתוצאה של 2:38.88 דקות, אחרי קרלה לינקה שקבעה שיא עולם חדש של 2:34.99 דקות. כבר בשלב המוקדמות שיפרה לינקה את שיאה העולמי של שוט והעמידה אותו על 2:37.44 דקות.

באליפות מזרח גרמניה שנערכה בשנת 1975 זכתה שוט בשתי מדליות, כסף וארד. מדליית כסף, במשחה ל-100 מטר חזה אחרי הנלורה אנקה ולפני קרלה לינקה ומדליית ארד במשחה ל-200 מטר חזה, אחרי הנלורה אנקה וקרלה לינקה.

חיים אישיים
-----------

כיום, שוט היא סגנית מאמנת ראשית באיגוד השחייה של סקסוניה ואחראית מקצועית על מערך האימונים במדינה זו.

ראו גם
------

| עיינו גם בפורטל: |
| --- |
|  | **פורטל שחייה** |

* התפתחות שיא העולם במשחה ל-200 מטר חזה

קישורים חיצוניים
----------------

ויקישיתוף מדיה וקבצים בנושא **אנה-קטרין שוט** בוויקישיתוף
* אנה-קטרין שוט, באתר *Les-sports* (בצרפתית)
* Historie - Schwimmen - DDR - Meisterschaften Damen - Teil 2 (בגרמנית)
**קיינוגנתוס** (שם מדעי: *Cynognathus*; מיוונית: "לסתות כלב") הוא סוג תראפסיד מתור הטריאס אשר חי באזור דרום אפריקה, נמיביה וארגנטינה של ימינו ואף באנטארקטיקה (בהרים הטראנס-אנטארקטיים). הוא השתייך לקיינודונטיים שהיו מאבותיהם הקרובים ביותר ליונקים המודרניים. בסוג זה היה מין אחד - *Cynognathus crateronotus*.

מאפיינים
--------

לקיינוגנתוס הייתה גולגולת גדולה באורך 30 ס"מ עם לסתות חזקות וניבים בולטים וחדים. הוא הגיע לאורך 1.2 מטר וככל הנראה היה טורף. בדומה ליונקים היה הקיינוגנתוס בעל צורות שיניים מותאמות כאשר הקדמיות מביניהם הותאמו לחתיכת בשר. יצור היה יכול לנוע ולנשום בעת ובעונה אחת אך הוא היה בעל גפיים הנוטות לצדדים, צורה נדירה אצל היונקים המפותחים. ממבנה תעלות לאורך העצמות, ייתכן שגופו כוסה בפרווה או שיער והוא היה בעל דם-חם.

הוא נכחד לאורך אמצע הטריאס והוחלף בידי קיינודונטים קטנים יותר ודומים יותר ליונקים.

בתרבות
------

יצור זה הופיע בסדרה פלאווורלד.

קישורים חיצוניים
----------------

ויקישיתוף מדיה וקבצים בנושא **קיינוגנתוס** בוויקישיתוף

|  |  |
| --- | --- |
| מזהים טקסונומיים עריכת הנתון בוויקינתונים | 
* EOL
* GBIF
 |
**האבן והשושנים** הוא מחזה פרי עטו ובבימויו של מיקי גורביץ'.

עלילה
-----

אבא מראה לבתו את איבר מינו, הבת נוגעת בו, היא אומרת שהוא מאוד חמוד, האיבר מזדקר, הוא מתנתק מהאבא, תופש את הבת ובורח יחד איתה. האבא והאמא רודפים אחרי איבר המין. לבסוף הבת מתגלגלת באבן וניצלת.

אודות המחזה וההצגה
------------------

ההצגה נוצרה במשותף על ידי מיקי גורביץ' ותלמידיו כהצגת בוגרים בסטודיו למשחק ניסן נתיב בתל אביב. ההצגה הציגה בתחילה בסטודיו, אחר-כך עברה להציג בתיאטרון הקאמרי ולבסוף השתתפה כהצגה אורחת בפסטיבל עכו 1990.

היוצרים
-------

* כתיבת מחזה ובימוי: מיכאל גורביץ'
* עיצוב תפאורה ותלבושות: גלית האן
* עיצוב תאורה: אבי פקלר

השחקנים
-------

* המספר - ניר רון
* הילדה - איריס בורר
* האבא - יורם מגד
* פילי - יואב בר-לב
* האמא - מרית יפה
* מפקח המשטרה - מארק איווניר
* מפקד המשטרה - מחמוד קדח
* הנסיך - יצחק עצמון
* 3 זונות - דלית מילשטיין, חנוך רעים, אסתי יצחייק שטינברג
* האשה - יפעת ריס
* פילי הילדה - יונת מתן
* המכשף - רמי עמית

קישורים חיצוניים
----------------

* עמוד המחזה ובו תמונות, טקסט ווידאו, באתר של מיקי גורביץ'

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987008757046805171

 |
**אֶטְרוֹפּוֹלֶה** (בבולגרית: **Етрополе**) היא עיר במערב בולגריה, בשטח מחוז סופיה, הממוקמת בסמיכות למדרונות הרי הבלקן ומרוחקת 87 קילומטרים מהבירה סופיה.

היסטוריה
--------

האזור יושב על ידי שבטים תראקים במהלך תקופת הברונזה המאוחרת. בסמיכות לעיר נמצאו שרידים ארכאולוגיים מהמאה ה-5 לפנה"ס, עידן הממלכה התראקית. מיקומה האסטרטגי של העיר בסמוך למעברי הבלקן הפך אותה ליעד צבאי חשוב ובעת העתיקה נכבש האזור על ידי פליפוס השני, בהמשך על ידי אלכסנדר הגדול, שבטים קלטים ובמהלך המאה ה-1 הפך לפרובינציה של האימפריה הרומית. לאחר הפיצול באימפריה הרומית נשלט האזור על ידי האימפריה הביזנטית ובהמשך על ידי האימפריה הבולגרית הראשונה והשנייה.

במהלך המאה ה-14 נכבש היישוב על ידי צבא האימפריה העות'מאנית והפך בהדרגה למרכז אומנות בעיקר בתחום הצורפות והנפחות. ב-24 בנובמבר 1877, במהלך המלחמה העות'מאנית-רוסית (1877–1878) נכבש האזור על ידי צבא האימפריה הרוסית ובהמשך הפך חלק מנסיכות בולגריה, מתוקף סיכומי קונגרס ברלין.

כלכלה
-----

סמוך לאטרופולה פועל מכרה לכריית עפרה. עוד פועל בעיר מפעל לעיבוד עץ, מחלבה, עיבוד עור ומפעל טקסטיל. התחבורה הציבורית לאטרופולה מתבצעת באמצעות אוטובוסים.

אקלים
-----

באטרופולה שורר אקלים ממוזג והעיר מאופיינת בחורפים ארוכים וקרים יחסית ובקייצים קרירים יחסית. הטמפרטורה השנתית הממוצעת היא 13oc. כמות המשקעים השנתית הממוצעת עומדת על 650 מילימטרים.

דמוגרפיה
--------

אוכלוסיית העיר מצויה במגמת קיטון, בשל שיעור תמותה העולה על שיעור הילודה ובשל שיעור הגירה שלילי, בעיקר הגירת עבודה. בין 2002 ל-2010 קטנה אוכלוסיית אטרופולה בשיעור של 6.85 אחוזים. מבחינת התמהיל המגדרי של האוכלוסייה עולה כי מחציתה גברים ומחציתה נשים.

ערים תאומות
-----------

* יווןיוון פרס, יוון
.

קישורים חיצוניים
----------------

ויקישיתוף מדיה וקבצים בנושא **העיר אטרופולה** בוויקישיתוף
* 

* אתר האינטרנט הרשמי של אטרופולה

הערות שוליים
------------

1. 1 2  העיר אטרופולה, באתר bulgaria.domino.bg (באנגלית).

| **רשויות מקומיות וערי מחוז סופיה שבבולגריה** |
| --- |
| 

|  |  |
| --- | --- |
| בוטבגרד • אטרופולה • איחטימן • זלאטיצה • קופריבשטיצה • סמוקוב • אנטון • בּוֹז'וּרִישְטֶה • צ'וודר • צ'לופץ' • דולנה בניה • דרגומאן • אלין פלין • גודץ' • גורנה מאלינה • קוסטנץ • קוסטינברוד • מירקובו • פירדור • פראבץ • סליבניצה • סבוגה | מחוז סופיה |

 |

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007562310905171
* LCCN: n85341647
* NKC: ge668034
* VIAF: 159522502
* WorldCat: lccn-n85341647

 |
אחוזת אטרוריה הול
**אטרוריה** (אנגלית: **Etruria**) הוא כיום פרוור של העיר סטוק און טרנט (סטוק שעל נהר הטרנט), במחוז סטפורדשייר באנגליה.

היסטוריה
--------

אטרוריה הייתה המרכז העיקרי והסופי של חברת הקדרות והחרסינה וג'ווד. ב-1769 העביר ג'וזאיה וג'ווד את מרכז הייצור מברסלם לאטרוריה. המקום נקרא על שם המחוז האיטלקי ההיסטורי אטרוריה, שבו התגוררו האטרוסקים הידועים ביצירות האמנות שלה. אזור הייצור והמגורים כיסה 1400 דונם (או 360 אקר) ליד תעלת טרנט-מרזי. במקום, לצד האחוזה של וג'ווד (אטרוריה הול) היו גם בתי המלאכה של אטרוריה שהמשיכו לפעול כחלק מוודג'ווד עד 1950. כיום נמצא מפעל וג'ווד בברלסטון, כ-10 ק"מ דרומית לאתר אטרוריה המקורי.

בין תושבי אטרוריה הול היה גם חלוץ ענף הצילום, תומאס וג'ווד, ובאחוזה הוא פיתח רבות מן ההמצאות שלו.

לאחר שחברת וג'ווד עברה מאטרוריה, המקום הוזנח והתדרדר. בשנות ה-80 הפך האזור למוקד "פסטיבל הגנים של סטוק און טרנט" (Stoke-on-Trent Garden Festival) וכיום הוא מפותח. במקום גם מספר בתי דפוס לעיתונות המקומית של סטוק און טרנט. בנוסף, הוקם באטרוריה "המוזיאון התעשייתי של אטרוריה" (Etruria Industrial Museum), המוקדש לתקופת המהפכה התעשייתית, למוזיאון הוענק מעמד של מונומנט רשום.

קישורים חיצוניים
----------------

ויקישיתוף מדיה וקבצים בנושא **אטרוריה** בוויקישיתוף

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007473614905171
* LCCN: no00038809
* VIAF: 138645185
* WorldCat: lccn-no00038809

 |
**קזקוסמוס** הוא שמה הנפוץ של **חברת החלל הלאומית** (Қазақстан Ғарыш Сапары Ұлттық Компаниясы), שנודעה בעבר כ**ועדת האוויר והחלל של משרד ההשקעות הקזחי** (Аэроғарыш комитеті) ו**סוכנות החלל הלאומית של קזחסטן** (בקזחית: **Қазақстан Республикасы Ұлттық ғарыш агенттiгiнiң**) והיא הסוכנות הממשלתית העיקרית בקזחסטן האחראית לפיתוח תוכנית החלל האזרחית הקזחית וחקר החלל.

החברה הוקמה על ידי נשיא קזחסטן, נורסולטן נזרבאייב במרץ 2007, לאחר פירוק ועדת האוויר והחלל של משרד ההשכלה והמדעים הקזחי. לראש הסוכנות מונה הקוסמונאוט הרוסי-קזחי, טלגאט מוסאבאייב ואולם בשנת 2014 סוכנות החלל פורקה והפכה שוב ל**וועדת האוויר והחלל**, הפעם בחסות משרד ההשקעות הקזחי ואורגנה לאחר מכן כחברה לאומית לענייני חלל. לאחר מכן הועברה לאחריות המשרד הממשלתי לענייני תעשייה צבאית, שנקרא רשמית בשם המשרד לתעשיית ההגנה והחלל. ב-2016 מונה ארקין שאימאגאמבטוב לראשה.

החברה אחראית על כל תחומי המחקר בחלל ועל תשתיות החלל הקזחיות. כאשר אתר השיגור העיקרי שלה, קוסמודרום בייקונור הוא הוותיק והגדול בעולם ואחד משלושה נמלי חלל בעלי חשיבות בינלאומית אסטרטגית (שני האחרים הם מרכז החלל קנדי בארצות הברית ונמל החלל ג'יוצ'ואן בסין).

ראו גם
------

* רוסקוסמוס
* קוסמודרום בייקונור

קישורים חיצוניים
----------------

ויקישיתוף מדיה וקבצים בנושא **קזקוסמוס** בוויקישיתוף
* אתר האינטרנט הרשמי של קזקוסמוס
**נמל התעופה הבין-לאומי מנאוס אדוארדו גומס** הוא נמל תעופה המשרת את העיר מנאוס, בירת מדינת אמזונאס שבברזיל. בשנת 2021 עברו בו 1,725,236 נוסעים במסגרת 39,367 תנועות מטוסים.

הנמל נקרא על שמו של איש חיל האוויר הברזילאי והפוליטיקאי אדוארדו גומס.

נמל התעופה
----------

בניית נמל התעופה החלה בשנת 1972 באתר הנמצא 14 קילומטר מצפון מערב למרכזה של מנאוס. הוא החל לפעול ב-31 במרץ 1976. הוא הוקם על מנת להחליף את נמל התעופה הקודם של מנאוס, פונטה פלאדה (אנ'), שנוסד ב-1954 ולאחר הפעלת נמל אדוארדו גומס הועבר כולו לשימוש חיל האוויר של ברזיל.

נמל התעופה החדש היה בשעתו המודרני ביותר בברזיל והראשון בה שכלל גשרי עלייה למטוס. בנמל התעופה הוקם טרמינל אחד, המשמש את כל טיסות הפנים והטיסות הבינלאומיות הפועלות בו. ב-1985 נחנך טרמינל 2, המשמש טיסות תעופה כללית.

בנמל התעופה יש גם פעילות הטסת מטענים נרחבת, ופועלים בו שלושה טרמינלים למטען, בשטח כולל של 49,000 מטר רבוע. הם הוקמו ב-1976, 1980 ו-2004.

בנמל פועל מסלול טיסה אחד באורך של 2,700 מטר.

הנמל שודרג לקראת משחקי מונדיאל 2014 בברזיל, שבהם אירחה מנאוס חלק מהמשחקים.

ב-14 במאי 2004 התרסק לא הרחק מהנמל מטוס נוסעים של החברה הברזילאית האזורית Rico Linhas Aéreas (אנ') שהיה בדרכו אליו. כל 33 יושבי המטוס נספו.

פעילות
------

נמל התעופה משרת שבע חברות תעופה, רובן ברזילאיות, לרבות החברה הגדולה בברזיל, LATAM, וכן החברה הפנמית קופה איירליינס. הן מפעילות קווי תעופה בינו לבין עשרות יעדי פנים בברזיל, לרבות הערים ריו דה ז'ניירו, סאו פאולו, ברזיליה וכן לפנמה סיטי.

בפעילות הטסת המטענים בנמל מעורבות שש חברות תעופה למטען. הן מקיימות טיסות ליעדים בברזיל, וכן לפרגוואי, קולומביה, ונצואלה, אקוודור, פרו, ארגנטינה, קוסטה ריקה, פנמה, מקסיקו, ארצות הברית ולוקסמבורג.

בשנת 2000 עברו בנמל מעט יותר ממיליון נוסעים. לאחר מכן עלה מספרם בהתמדה ובשנת 2014, שבה נערכו בברזיל משחקי גביע העולם בכדורגל, הגיע לשיא של כל הזמנים - 3,419,893. לאחר מכן חלה ירידה במספר הנוסעים עד לכמחצית מהשיא, גם עקב מגפת הקורונה.

קישורים חיצוניים
----------------

ויקישיתוף מדיה וקבצים בנושא **נמל התעופה הבין-לאומי מנאוס אדוארדו גומס** בוויקישיתוף
* נמל התעופה הבין-לאומי מנאוס אדוארדו גומס, ברשת החברתית פייסבוק

הערות שוליים
------------

1. ↑  מקור: אתר ויקינתונים.
פסלו של אטנסיו חירארדוט בכיכר העיר מרקאי בוונצואלה
**אטנאסיו חירארדוט** (ספרדית: **Atanasio Girardot**,‏ 2 במאי 1791 - 30 בספטמבר 1813) היה קצין קולומביאני, ממוצא צרפתי, אחד מגיבורי המלחמות המהפכניות לעצמאותן של קולומביה וונצואלה בתחילת המאה ה-19, אחד מעוזריו של סימון בוליבאר. נהרג בקרב בגבעת בארבולה. היה משפטן בהכשרתו.

בקולומביה
---------

אטנסיו חירארדוט נולד בסאן חרונימו כבן לסוחר וכורה צרפתי בשם ז'אן לואי ז'ירארדו, שהתיישב במחוז אנטיוקיה ואחר כך בעיר בוגוטה,
ולאישה מקומית ממחוז אנטיוקיה בשם מריה חוזפה דיאס דה הויוס.

למד משפטים במכללת "נואסטרה סניורה דל רוסאריו" (גבירתנו של רוסאריו) בבוגוטה וסיים את התואר ב-30 באוקטובר 1810. לאחר מכן התגייס יחד עם שני אחיו, פדרו ומיגל, לצבא המהפכני שנלחם בעד העצמאות במחוז לידתו.

היה ללוטננט (סגן) בגדוד המתנדבים של המשמרות הלאומיים בפיקודו של הקולונל אנטוניו בראיה. הצטרף למסע דרומה שאורגן על ידי החונטה הממשלתית העליונה של נואבה גרנדה (קולומביה של היום) לצורך התמיכה בקונפדרציית הערים והצטיין בשחרור העיר פופאיאן מידי הכוחות המלוכנים בהנהגתו של מיגל טאקון אי רוסיקה, הידוע כרודן מפופאיאן. תרומת לוחמיו של חירארדוט הייתה מכרעת בקרב שהתנהל ב-28 במרץ 1811 בבאחו פלאסה.

מאוחר יותר השתתף ב"מלחמת האזרחים הגרנדית הראשונה" בין הפדרליסטים ובין תומכי השלטון הריכוזי
(סנטרליסטים). ניצח את הסנטרליסטים בקרבות בפאלובלנקו ובאלטו דה לה ווירחן אך הובס על ידי כוחותיו של אנטוניו נריניו על גבעת מונסראטה בבוגוטה ב-9 בינואר 1813.

בוונצואלה
---------

במלחמת העצמאות של ונצואלה חירארדוט לקח חלק לראשונה תחת פיקודו של הקולונל מנואל קסטייו אי ראדה לראשונה בעת הקרב באנגוסטורה דה לה גריטה ב-13 באפריל 1813. בנוסף השתתף במבצעים צבאיים אחרים במהלך "המסע המדהים" (Campaña Admirable) של שנת 1813.

באותה שנה, 1813, הקונגרס של נואבה גרנדה החליט לשלוח כתגבורת לכוחותיו של סימון בוליבר, יחידה בת 600 לוחמים על מנת להילחם למען שחרור ונצואלה. בין חבריה היה גם אטנסיו חירארדוט.

בראש כוח חלוץ של צבא השחרור, חירארדוט הביס את הכוחות המלוכנים ברמת פונומסה ואת אלו של הקפטן מנואל קניאס בקרב באגואה אוביספוס. ב-31 ביולי 1813 השתתף בקרב טגואנס.

אחרי שחרור קראקס ובמשך המצור הראשון של פוארטו קבייו על ידי המלוכנים, בוליבאר נסוג אל ולנסיה, שם נתקל בחיילי המפקד הספרדי דומינגו מונטברדה. באתר המוכר כ"בארבולה", תקף בוליבאר ב-30 בספטמבר 1813 את הכוח הקדמי של המלוכנים של רמיחיו בובאדייה.

באותו קרב נורה למוות אטנסיו חירארדוט בעת שנשא את דגל הרפובליקה.

גופתו נקברה בכנסיית איגלסיה מטריס דה ולנסיה, הממוקמת בוונצואלה.

הנצחה
-----

* לפי פקודתו של בוליבר לבו של חירארדוט נקבר בקתדרלה בקראקס במאוזולאום מיוחד בתוך קפלת השילוש הקדוש שהשתייכה למשפחת בוליבר.
* אנדרטה לזכרו - על גבעה, בצד השמאלי של הדרך אל בארבולה.
* נושאים את שמו:
	+ אצטדיון אטנאסיו חירארדוט, האצטדיון המרכזי של העיר מדיין בקולומביה
	+ העיר חירארדוט במחוז קונדינמרקה בקולומביה
	+ המוניקיפיום חירארדוט, המרכז המנהלי של העיר מרקאי במדינת ארגואה בוונצואלה
	+ המוניקיפיום חירארדוט במדינת קוחדס בוונצואלה

קישורים חיצוניים
----------------

ויקישיתוף מדיה וקבצים בנושא **אטנאסיו חירארדוט** בוויקישיתוף
* קורות חיים באתר ונצואלי

|  |  |
| --- | --- |
| בקרת זהויות עריכת הנתון בוויקינתונים | 
* BnF: cb12217773t (data)
* ISNI: 0000 0000 4356 785X
* LCCN: no2003033288
* VIAF: 36602415
* WorldCat: lccn-no2003033288

 |